Cum de redditibus ecclesiarum sancti Andree et sancti Dionisii inter dompnum Arraudum, abbatem, et capellanos contentio longo tempore traheretur, tandem in presentia predicti abbatis et Marescot, archidiaconi, et Roberti, prioris, astantibus etiam videntibus Godefrido, tercio priore, Willermo, celerario, Artaudo, capicerio, Johanne, canonico sancte Crucis, Bernardo de Castro Novo et multis aliis, facta cumpromissione hinc inde quod starent dicto et recordationi Godefridi, tercii prioris, Bernardi, presbiteri de Castro Novo, Johannis, canonici sancte Crucis, quia de majori parte consuetudines illarum ecclesiarum noverant, in hunc modum contentionem terminarunt: primo, dictum fuit quod monachi in sex festivitatibus duas partes oblationum habebunt, sacerdotes terciam, quacumque die contigerit eas evenire, scilicet in festo Omnium Sanctorum, Natalis Domini, Purificationis, in Pascha, in Pentecostes, in festivitatibus sanctorum ecclesiarum sancti Andree et sancti Dionisii; si autem in aliis festivitatibus sancte Circoncisionis, Epiphanie, Annunciationis beate Marie.....